Publication: Magyar Közlöny
Issue: MK-2006-33 (Year: 2006, Number: 33)
Era: 2004-2010
Section: kereskedelmérõl szóló 2005. évi XV. törvény (a továbbiakban: Üht.) 2. mellékletének és a Kiosztási Terv elkészítésére vonatkozó bizottsági közleménynek1 megfelelõen.
Paragraph Index: 745

3. Intézkedések az ETS ágazatokon kívül, energiapolitika Energiatakarékosság Az ETS ágazatok közül a lakossági szektorra vonatkozó legfontosabb intézkedés az energiahatékonyság növelésének támogatása. Megújuló energiaforrások A jelenlegi kötelezõ átvételi rendszer 2010-ig jogszabályban rögzített, preferenciális hatósági árral támogatja a megújuló energiaforrásokból történõ villamos energia termelését. A kiosztás alapjául szolgáló elõrejelzés ennek megfelelõen a megújuló energiaforrásokból történõ villamosenergia-termelés részarányának növekedésével számol. A megújuló energia-forrásokról szóló 2001/77/EK irányelv értelmében Magyarországnak a megújuló energiaforrásokból termelt villamos energia részarányát a belföldi fogyasztáshoz képest 2010-re 3,6%-ra kell növelnie. A Kiotói Jegyzõkönyvben meghatározott rugalmassági mechanizmusok Mivel Magyarország az elõrejelzések szerint kizárólag hazai intézkedések révén is képes teljesíteni kiotói vállalását, ezért – költségvetési forrásokból támogatott módon – nem tervezi igénybe venni a Kiotói Jegyzõkönyvben foglalt rugalmassági mechanizmusokat nemzeti szintû kötelezettségei teljesítéséhez. Ugyanakkor, mint beruházásokat fogadó ország ezután is elõsegíti egyedi addicionális kibocsátáscsökkentõ projektek megvalósulását az Együttes Végrehajtás (Joint Implementation) mechanizmus keretében. A magyar rendszerirányító által a villamosenergia-termelésre vonatkozóan készített középtávú becslésre erõsen támaszkodik a villamos energia szektor kibocsátási prognózisa, mely az energiapolitikai megfontolásokat is figyelembe veszi. Emellett a villamosenergia-termelõ ágazatra készített elõrejelzés figyelembe veszi azt a tényt is, hogy a korszerûtlen és környzetszennyezõ erõmûvi blokkok a környezetvédelmi követelmények szigorodása következtében fokozatosan leállnak, illetve tüzelõanyag-váltást hajtanak végre. A környezetbarát energiatermelés elõsegítése érdekében a 2001-es villamos energia törvény alapján bevezetésre került a hõvel kapcsoltan termelt villamos energia támogatott hatósági áron történõ kötelezõ átvétele. A kiosztható teljes egységmennyiség és a Kiotói Jegyzõkönyvben vállalt célok összhangja A kiotói vállaláshoz való viszony vizsgálatát szolgáló modell egy, az ágazati kapcsolatok mérlegén alapuló általános egyensúlyi modell. Makrogazdasági vizsgálat a modell feltételezésein és keretein belül kimutatta a nemzeti szintû kibocsátások várható alakulását a kiotói vállaláshoz viszonyítva. A modell alkalmazásával készült prognózis a

Source: https://magyarkozlony.hu/hivatalos-lapok/c45c3892e32a83e8a73c28b04ee0fb957b739e65/dokumentumok/032ba08c9fa49284a60033835be8c538bb1ab889/letoltes